నీరసించిన జిడిపి వృద్ధి రేటుకు ఊతందావోస్ : అవునన్నా కాదన్నా కృత్రిమ మేధస్సు (ఆర్టిఫీషియల్ ఇంటలిజెన్స్)తో కొన్ని ఉద్యోగాలకు ముప్పు తప్పదని మైక్రోసాఫ్ట్ సిఇఒ సత్య నాదెళ్ల స్పష్టం చేశారు. దావో్సలో జరుగుతున్న డబ్ల్యుఈఫ్ సదస్సులో ఎఐపై జరిగిన ఐటి దిగ్గజాల సమావేశంలో ఆయన ఈ విషయం తెలిపారు. కృత్రిమ మేధస్సు ప్రస్తుతం సరైన దారిలోనే నడుస్తోందని చెప్పారు. నీరసించిన ప్రపంచ జిడిపి వృద్ధి రేటును మళ్లీ గాడిలో పెట్టేందుకు ఈ మేధస్సు ఉపయోగపడుతుందని విశ్వాసం వ్యక్తం చేశా రు. కృతిమ మేధస్సు పుణ్యమాని ప్రపంచం పర్యవేక్షణ అవసరం లేని స్థాయికి పయనిస్తోందన్నారు. ఫ్యాక్టరీలు, ఆఫీసుల్లో కృత్రిమ మేధస్సు మనుషుల ప్రమేయాన్ని పెంచుతుందా? లేదా అనే విషయం మన చేతుల్లోనే ఉందని నాదెళ్ల చెప్పారు. కృత్రిమ మేధస్సు నేపథ్యంలో ఉద్యోగాలు నిలబెట్టుకోవాలంటే ఉద్యోగులకు నిరంతరం పునఃశిక్షణ తప్పదని ఇదే సమావేశంలో ప్రసంగించిన ఐబిఎం సిఇఒ జిన్ని రొమెటీ అన్నారు. నైపుణ్యాల శిక్షణ ద్వారా సరికొత్త ఉద్యోగాలు కల్పించాలని కోరారు. ట్రంప్ భయం లేదు.. అమెరికా కంపెనీలు ఉద్యోగాలను బయటికి తరలించడంపై కొత్త అధ్యక్షుడు డొనాల్డ్ ట్రంప్ చేస్తున్న హెచ్చరికలపై తనకు ఎలాంటి ఆందోళన లేదని సత్య నాదెళ్ల చెప్పారు. ‘మాది ప్రపంచవ్యాప్తంగా వ్యాపార కార్యకలాపాలు సాగిస్తున్న అమెరికా కంపెనీ. మా ఉద్యోగాల్లో ఎక్కువ భాగం అమెరికాలోనే ఉన్నాయి’ అన్నారు. అంతర్జాతీయంగా మైక్రోసాఫ్ట్ కంపెనీలో 1.13 లక్షల మంది పని చేస్తుంటే అందులో 64,000 మంది అమెరికాలోనే పని చేస్తున్న విషయాన్ని నాదెళ్ల గుర్తు చేశారు.
neerasinchina jidipi vruddhi retuku ootandavos : avunanna kadanna krutrima medhassu (artificial intalizens)thoo konni udyogaalaku muppu tappadani microsapht cie satya naadella spashtam chesaru. davosalo jarugutunna dabluief sadassulo aipai jarigina aiti diggajaala samavesamlo aayana ee vishayam telipaaru. krutrima medhassu prastutam saraina daarilone nadustondani cheppaaru. neerasinchina prapancha jidipi vruddhi retunu malli gaadilo pettenduku ee medhassu upayogapadutundani vishwaasam vyaktam chesha ru. krutima medhassu punyamaani prapancham paryavekshana avasaram laeni sthaayiki payanistondannaru. factorylu, aaficello krutrima medhassu manushula prameyaanni penchutundaa? leda ane vishayam mana chetullone undani naadella cheppaaru. krutrima medhassu nepathyamlo udyogaalu nilabettukovalante udyogulaku nirantaram punahsikshana tappadani ide samavesamlo prasanginchina ibm cie jinni romety annaru. naipunyaala sikshana dwara sarikotta udyogaalu kalpinchaalani koraru. trump bhayam ledu.. america companylu udyogaalanu bayatiki taralinchadampai kotta adhyakshudu donald trump chestunna hecharikalapai tanaku elanti aandolana ledani satya naadella cheppaaru. ‘maadi prapanchavyaaptamgaa vyapara kaaryakalaapaalu saagistunna america company. maa udyogaallo ekkuva bhagam americalone unnaayi’ annaru. antarjaatiiyamgaa microsapht companylo 1.13 lakshala mandi pani chestunte andulo 64,000 mandi americalone pani chestunna vishayaanni naadella gurtu chesaru.